**Bátaszék Polgármesteri Hivatal**

**Dr. Bozsolik Róbert Polgármester Úr részére**

Tisztelt Polgármester Úr!

Hagyományainknak megfelelően szeretném Önt tájékoztatni a Tolna Megyei Príma Díj ünnepélyes Díjátadó Gálaestjéről

Demján Sándor úr kezdeményezése alapján minden évben kitüntetésre és jutalmazásra kerülnek a művészet, képzőművészet, tudomány, sport, átfogóbban a kulturális életünk jeles és kiemelkedő képviselői. A Vállalkozók és Munkáltatók Országos Szövetsége (VOSZ) Tolna Megyei szervezete vállalta fel az országos kezdeményezés megyei megvalósítását.

Az országos ünnepség ismét a Művészetek Palotájában Budapesten kerül megrendezésre. Ettől eltérő időpontban, de azzal teljes mértékben, szinkronban megyei szinteken is hasonló események kerülnek megvalósításra.

A VOSZ országos szervezete, és a megyei vállalkozók, munkáltatók megyei szinten is megjutalmazzák a megyei kiválóságokat idén is.

Önök nélkül a tavalyi évben sem tudtuk volna azon a színvonalon megrendezni rendezvényünket, amely miatt szeretném a díjazottak, a szervezők, és a résztvevő vendégek nevében köszönetemet ismételten kifejezni.

* Eleddig a következő jelöltek élvezhették az Önök támogatásának nagymértékben köszönhetően az elismerést; 2005.-ben Dr Hulin István sebész főorvos, Bartina Néptánc Együttes, Szekszárd Big Band jazz együttes, 2006.-ban Tűzvirág Néptánc Együttes, Dr Horváth Béla egyetemi tanár, Junior Stars ifjú big-band formáció. 2007.-ben a Szekszárd Brass Band fúvós együttes, Cseh Gábor festőművész, Hamvas István fizikus. 2008.-ban Dr Ferincz Jánosné pedagógus, Dr Kolta László történész, Kozmann György világ és európa bajnok,olimpiai bronzérmes kenus sportolónk.2009.-ben Csöglei István nyugdíjas tűzoltó parancsnok, Dr Nusser Zoltán agykutató akadémikus, Baky Péter festőművész, 2010-ben Pónya József a Paksi Atomerőmű volt vezérigazgatója, Szatmári-Juhos László képzőművész, Lengyel János újságíró, a Tolna Népújság főszerkesztője, 2011-ben Lányi Péter zongoraművész, Dr.Katz Sándor matematikus, Gáti Mariann iparművész, Dr. Szabó Péter körzeti orvos, 2012 évben Bogyiszlói Cigányzenekar, Kis Pál István irodalmár, Horváth Ferenc sportdiplomácia, 2013-ban Decsi Kiss János képzőművész, Dr. Felföldi Ferenc főorvos, Gárdai György rendezvényszervező, 2014-ben Vincze Bálint közművelődés, Mözsi-Szabó István képzőművészet, Holló Együttes zeneművészet, 2015. évben Kóbor János az Omega együttes énekese, Kovács Ferenc bonyhádi festőművész és Csepeli István dunaföldvári fafaragó népi iparművész, 2016-ban Böde Dániel válogatott labdarúgó, Dr. Kovács Antal cselgáncs olimpiai bajnok és a Béresné Kollár Éva által vezetettTücsök Zenésszínpad Egyesület. 2017 év díjazottai, Bor Barna cselgáncs olimpikon, Ónodi Szabolcs nyugdíjas iskolaigazgató, 2018, évben a Csurgó Zenekar, Stekly Zsuzsa képzőművész és Harsányi Mária, sport kategóriában, 2019. évben Gottwald Károly magyar sajtó, Kováts Balázs oktatás és köznevelés, Dr. Lascsik László tudomány kategóriákban voltak a díjazottaink. 2020-ban a járvány miatt sajnos elmaradt a rendezvény. 2021-ben pedig Rühl Gizella képzőművészet, Lenkei István magyar tudomány és Molnár Imréné magyar közművelődés kategóriákban, 2022.-ben Szabadi Mihály Magyar népművészet és közművelődés, Lukácsi Pál Magyar oktatás és köznevelés, Kiszli Vanda Magyar sport kategóriákban voltak a díjazottaink. A tavalyi évben **Törő György** – fafaragó, népművész, **Dr. Győri Attila** – sebész főorvos, **Dr. Elter József** – okleveles mérnök, hőfizikus vehette át a díjat.

Rendezvényünk színvonalas megrendezéséhez, ezúton szeretném a szervezők nevében megkérni idén is nagyra értékelt támogatását.

A Prima Primissima alapítvány döntése alapján az idei évtől a duplájára emelkedik a díjhoz járó pénzjutalom összege, így ez 2 millió forintos pénzjutalmat jelent díjazottanként, és emellett egy 500.000 Ft-os Közönség Díjat adunk át egy kulturális ajándékkosárral, állófogadással egybekötött gyönyörű estén. A Tolna Megyei Prima Díjasok egyben a jövő évi országos Prima Primissima Díj jelöltjei közé is bekerülnek.

Egyben szeretném megragadni az alkalmat, hogy meghívjam Önt, és kedves Partnerét 2024. november 08-án, a Szekszárdi Babits Mihály Megyei Művelődési Központ színháztermében megrendezésre kerülő ünnepségünkre, természetszerűleg VIP vendégünkként és díjátadóként egyaránt.

 Az Önök kiemelt támogatói státuszát fenntartva előzetesen számítanánk támogatásukra

Idei rendezvényünk tervezett kiemelt támogatói: MVM Paksi Atomerőmű Zrt.,VOSZ, OTP Nyrt, MKB Nyrt, Gemenc Autó Centrum Kft., Ferropatent Zrt., Tarr Kft, Hungária Takarék, Bodri Pincészet, Fritz Pincészet, Alisca – Bau Zrt, Szekszárd MJV, Paks, Bonyhád, Tolna város önkormányzata.

 Támogatását, segítségét előre is megköszönve, szívélyes üdvözlettel:

 Támogatást fogadó számla száma: VOSZ, Tolna Vármegye

11600006-00000000-22316547

Jogcím: Tolna Vármegyei Prima Díj, Pártoló tagdíj

Dr. Fajszi Lajos sk.

VOSZ megyei elnök

Szekszárd, 2024. 09. 24.